Cisitalia

**Cisitalia** é un marca de automóbiles deportivos e de carreiras Italiana. O nome "Cisitalia" deriva de "Compagnia Industriale Sportiva Italia", un conglomerado de negocios fundado en Turín en 1946 e controlado polo rico industrial e deportista Piero Dusio. O Cisitalia 202 GT de 1946 é ben coñecido no mundo como unha "escultura rodante".

## Cisitalia D46 
[miniatura| left | [Ilario Bandini pilotando un Cisitalia D46 en 1947]]
Usando partes de Fiat como base Dante Giacosa deseñou o D46, que fixo o seu exitoso debut en 1946. Giacosa tiña un vasto coñecemento dos compoñente e pezas de Fiat xa que foi o deseñador do lendario Fiat Topolino 500 antes da segunda guerra mundial. O motor e a suspensión deriváronse directamente do pequeno Fiat pero amplamente modificado para a competición. O motor tiña lubricación por cárter seco e varios axustes aumentaron considerablemente a potencia de saída de 60 a 70 CV. Cun chasis de bastidor e un peso inferior a 400&nbsp;kg., a potencia dispoñible era máis que suficiente para un rendemento competitivo. O soño de Dusio dunha serie de modelos quedou en nada, pero en cambio os seus D46 comezaron a dominar as series de turismo. Pilotos de gran talento como Tazio Nuvolari pilotado un D46 acadou varios éxitos contra coches de carreiras máis avanzados, pero máis vellos.

[miniatura| [Porsche 360| Porsche 360 Cisitalia]]
Este éxito levou a unha moito máis ambicioso proxecto de monopraza que resultaría demasiado para a pequena empresa. Ferdinand Porsche foi o encargado de deseñar e construír un coche de Gran Premio que resultou o innovador e complexo Cisitalia 360. Cun deseño de motor central e tracción ás catro rodas, o tipo 360 era demasiado caro para Dusio e o intento esencialmente rematou coa construción de autos de carreiras.

## Cisitalia 202 
miniatura|Cisitalia 202
Dusio encargou varios automóbiles aos principais deseñadores de Europa. Proporcionou a Pinin Farina un chasis, sobre o que este montou unha carrozaría de aluminio feita a man. Cando se presentou por primeira vez ao público no  Villa d'Este Gold Cup show en Como, Italia, e no Salón do Automóbil de París de 1947, o 202GT dous asentos foi un éxito rotundo. O 202 foi un logro estético e técnico que transformou o deseño das carrozarías de automóbil da posguerra. O deseño de Pinin Farina foi honrado polo Museo de Arte Moderna de Nova York en 1951. Na primeira exposición do MoMA de deseño de automóbiles, denominada "Eight Automobiles", o Cisitalia mostrouse con outros sete coches  (o Mercedes-Benz SS turismo de 1930, o Bentley berlina con carrocería de James Young de 1939, o  Talbot-Lago Figoni cupé bágoa de 1939, o Willys Jeepde 1951, o Cord 812 Custom Beverly Sedan de 1937, o MG TC de 1948, e o Lincoln Continental cupé de 1941). Segue sendo parte da colección permanente do MoMA. Non foi, con todo, un éxito comercial, porque era un carroceiro artesanal, que era caro, e só producíronse 170 entre 1947 e 1952.

Sobre a base dos estudos aerodinámicos desenvolvidos polos coches de carreiras, o Cisitalia ofrece un dos exemplos máis destacados de carrozaría concibida como un único armazón. O capó, o corpo, as defensas e os faros son parte integral da superficie que flúe continuamente, en lugar de engadirse sucesivamente. Antes do Cisitalia, o enfoque predominante seguido polos deseñadores de automóbiles cando definían o volume e a configuración do armazón era para tratar cada parte do corpo como unha parte separada, distintos elementos, unha caixa para aloxar aos pasaxeiros, outra para o motor, e os faros como apéndices. No Cisitalia, non hai bordos afiados. Protuberancias e depresións manteñen o fluxo global e a unidade, creando unha sensación de velocidade.

O 202 aparece no videoxogo de 2011 L.A. Noire de Rockstar Games e Team Bondi como un coche secreto chamado Cisitalia cupé.

## Cisitalia 202 MM 
Dado que o 202 nunca fixo unha produción a grande escala e todos os coches foron feitos a man, o talentoso pequeno grupo de Cisitalia, incluíndo a Carlo Abarth, Dante Giacosa e Giovanni Savonuzzi efectuaron diversas variantes do 202. Das versións máis importantes, o SMM Nuvolari spider foi construído e nomeado logo dunha vitoria na clase Mille Miglia de 1947. Identifícase facilmente polas súas grandes aletas traseiras, parabrisas dobres e a habitual pintura de cor vermella sangue italiana.

En parte debido á custosa construción do motor central e de catro rodas motrices do coche de fórmula un, deseñado por Ferdinand Porsche. En total, só foron feitos ao redor de 200 coches, que tiveron un grande impacto nas marcas posteriores, incluíndo a gama Abarth posterior dos coches.

## Cisitalia 202 SMM 
Para a tempada 1947, Giovanni Savonuzzi, que deseñara a maior parte do 202, esbozou unha carrozaría cupé para os Cisitalia de competición. O deseño foi realizado por Stabilimenti Farina en dous chasis # 101 e # 102. Despois fixeron dous cupés, unha versión spider, chamada SMM por Spider Mille Miglia, terminación que adornará todos os coches de competición posteriores que levan a denominación MM.

Na Mille Miglia de 1947, o Cistitalia spider realmente demostrou o que era liderando a maior parte da carreira nas capaces mans de Tazio Nuvolari. Malia competir con motores tres veces máis grandes, Nuvolari liderou a competición ata que tivo problemas baixo a choiva. Ao final, o Cistitalia quedou segundo na xeral e primeiro na súa clase. Por este esforzo épico, posteriores spider de competición foron coñecidos como 202 SMM Nuvolaris.

Dado que o 202 SMM tivo moita aceptación na Mille Miglia, Stabilimenti Farina continuou a produción do deseño para varios clientes. En total, foron feitos ao redor de 20 coches moi similares ao coche gañador de Nuvolari.

## Resultados completos na Fórmula Un 
(Chave) (resultados en **negra** indican pole position; resultados en *italica* indican volta rápida)

## Modelos
* D46 Monoposto
* D47 Monoposto
* D48 Monoposto
* 202SMM Spyder Nuvolari
* 202SC
* 202C Coupe
* 202C Cabriolet
* 202 Streamliner
* 202 MM Razzo
* 202 Giacossa
* 202 Cassone
* 204 Spyder Sport
* 360 Grand Prix
* 808XF
* 202D Coupe e Spyder
* 303 DF Spyder
* 303 DF Coupe
* 33DF Voloradente
* 750GT

## Notas 
## Ligazóns externas
*Cisitalia Museum
*Museum of Modern Art New York
*Cisitalia Club of North America